Le łe xe un stato insułar, asocià a ła Finlandia, de ła Eoropa setentrional. Ła Finlandia ła se cata a est, ła Svesia a ovest; łe xe bagnae da el Gólfo de Bòtnia a nord e da el Mar Bàltego a sud. Le xe un arcipèlago conposto da pi de 6 500 intra ìzołe e sprei davanti a la boca meridional del Gólfo de Bòtnia, a cerca 40 km de la costa svedese e 25 km da chela là finlandese. Le costituisse na provinça finlandese, autònoma, demilitarisada e de lengua svedese. El status de la łéngua svedéxe, l'estensiva autonomìa e le conpetence de l'asenblea lezislativa de le Åland, le xe garantìe da un specìfego ato su l'autonomìa de le Åland emanada dal parlamento finlandese, e basà su tratai internaxionai che i dà a le Åland anca un stato de neutraità e demilitarisaxion, overo nissuna base o força militar la pol èssar costruìa su le ìzołe.